Florin Cîţu s-a afişat cu tricoul unei trupe celebre de rock când a făcut a doua doză de vaccin.
Florin Cîțu s-a afișat cu un tricou al trupei Foo Fighters. Premierul a mai apărut cu tricouri cu Metallica ori Nine Inch Nails. Cîțu se declară un mare fan al muzicii rock. Foo Fighters, una dintre cele mai de succes trupe din SUA. Foo Fighters au câștigat 12 premii Grammy.
A făcut președintele Iohannis senzație cu brandul de țară la prima doză de vaccin, dar s-a văzut depășit până la rapel.Premierul Cîțu e cel care i-a luat fața. Iohannis nu s-a mai lăsat fotografiat la primirea celei de-a doua doze de vaccin. În schimb, Cîțu da. Și a stârnit rapid comentarii. A vrut să-și arate încă o dată preferințele muzicale și a făcut-o cu tricoul său cu Foo Fighters. S-a ales cu el la un concert din 2017.Nu e prima dată când Florin Cîțu se dă rocker la televizor. Șeful de la Palatul Victoria a mai purtat tricouri cu Metallica și Nine Inch Nails. S-a remarcat și cu tricoul pe care scria "Socialismul e nașpa!"."Să vedem dacă România o să aibă Justice For All", i-au comentat oamenii. Aluzie la melodia trupei Metallica.